جمهور باشقانی رجب طیب اردوغان 26-28 ژانویه تاریخ‌لرینده الجزایر، گامبیا و سنگال-دا اولا‌جاق.
جمهور باشقانلیغی مطبوعات خیدمتیندن وئریلن معلوماتا گؤره، اردوغان همکارلاری‌نین دعوت‌لریله الجزایر، گامبیا و سنگالا گئدیر.
گؤروش‌لر زامانی بو اؤلکه‌لرله ایکی طرف‌لی علاقه‌لر بوتون اؤلچولریله موذاکیره اولونا‌جاق، بولگه سل و اولوسلار آراسی پروسه لر حاقیندا فیکیر موبادیله‌سی آپاریلا‌جاق.
قئید ائدک کی، جمهور باشقانی رجب طیب اردوغانین تورکیه ایله گوجلو باغ‌لاری اولان، مهم ایقتیصادی طرفداش ساییلان الجزایره سفری بو اؤلکه‌نین باشچی‌سی عبدالمجید تبونون کئچن ایلین دسامبریندا وظیفه‌یه گلمه‌سیندن سونرا بورایا پرزیدنت سویه‌سینده ایلک رسمی سفر کاراکئرینی داشیییر.
اردوغان و تبونون گؤروشو زامانی اورتاق بیاننامه و ایکی اؤلکه آراسیندا یوکسک سویه‌لی امکداش‌لیق شوراسی‌نین تاسیس ائدیلمه‌سی گؤزلنیلیر.
